
РЕПУБЛИКА БЪЛГАРИЯ

МИНИСТЕРСТВО НА КУЛТУРАТА

З А П О В Е Д

№  РД 09………./………………. г.

На основание чл. 13д, ал. 2, т. 2 от Закона за професионалното образование и обучение, при спазване изискванията на чл. 66, ал. 1 и 2 от Административнопроцесуалния кодекс и във връзка с осигуряването на обучението по учебен предмет

У Т В Ъ Р Ж Д А В А М

Учебна програма за отраслова професионална подготовка по учебния предмет „Солфеж“ за  професия код 212070 „Актьор” от професионално направление код 212 „Музикални и сценични изкуства”, съгласно приложението.

Учебна програма влиза в сила от учебната 2020/2021 година.

БОИЛ БАНОВ

Министър на културата


Приложение

МИНИСТЕРСТВО НА КУЛТУРАТА

УЧЕБНА ПРОГРАМА

за отраслова професионална подготовка

по „Солфеж”
Утвърдена със Заповед № РД……………………………………2020 г.

ПРОФЕСИЯ:

код 212070
 „Актьор”
ПРОФЕСИОНАЛНО НАПРАВЛЕНИЕ:

код 212 
„Музикални и сценични изкуства”

София, 2020 г.

I. ПРЕДСТАВЯНЕ НА УЧЕБНАТА ПРОГРАМА
Съдържанието на учебната програма по „Солфеж“ обхваща знания за музикалното изкуство и неговите изразни средства; умения за развитие на музикалния слух и метро-ритмичния усет, като част от комплексното професионално развитие на актьора. В програмата са включени форми на работа, способстващи възпитанието и всестранното развитие на музикалните способности.
II. ЦЕЛИ НА ОБУЧЕНИЕТО


Обучението по солфеж за професия „Актьор“ има за цел изграждане на елементарна музикална грамотност и устойчив слухово-подражателен изпълнителски опит, като предпоставка за надграждане на знания и умения, свързани с изискванията за съответната професия. Теоретико-практическият характер на учебната дисциплина ще даде възможност за:
· Наблюдение и анализ на музикалните елементи;
· Теоретичната им обосновка;
· Практическо овладяване на изучавания материал;
III. РАЗПРЕДЕЛЕНИЕ НА УЧЕБНОТО ВРЕМЕ


Разпределението на учебното време по солфеж е:
	КЛАС
	I СРОК 

УЧ. СЕДМИЦИ / ЧАСОВЕ 
	II-СРОК

УЧ. СЕДМИЦИ / ЧАСОВЕ
	ЧАСОВЕ

ГОДИШНО

	VIII
	18 / 1
	18 / 1
	36

	IX
	18 / 1
	18 / 1
	36


IV. УЧЕБНО СЪДЪРЖАНИЕ

Учебното съдържание е структурирано в следните  теми:
   VIII клас
	№ по ред
	ТЕМА
	брой часове

	1.
	Мелодичен слух – възпроизвеждане на мелодически построения в мажорни и минорни тоналности. Анализиране на видовете мелодически движения. Упражнения върху мелодичен слух с различни видове мелодически движения.
	4

	2.
	Ладо – тонален усет – усвояване на тоналности – натурален мажор. Натурален, хармоничен и мелодичен минор – слухови упражнения. Устойчиви и неустойчиви степени в мажор и минор. Диатонични и хроматични полутонове.
	6

	3.
	Интервалов усет – слухово запознаване чрез изпяване и отгатване до ч.5
	4

	4.
	Метро – ритмичен усет – равноделни размери 2/4, 3/4, 4/4. Неравноделни размери – 5/8, 7/8, 9/8 и упражнения с тях.
	4

	5.
	Ритмика – цяла, половина, четвъртина, осмина, шестнайсетина нота – упражнения. Половина нота с точка, четвъртина нота с точка. Усет за многогласие – възпроизвеждане със сричката та на нисък, среден и висок глас от тригласни акорди. 
	5

	6.
	Звук, шум, тон. Качества на тона. Обертонове. Музикална система. Звукоред. Октавови групи. Буквени и сричкови наименования на тоновете. Хроматични знаци. Линейно – нотна система. Петолиния и ноти. Нотна стойност и тонова трайност. Знаци за удължаване на нотните стойности. Нотни ключове. Виолинов и басов ключ. 
	7

	7.
	Метро – ритмични, мелодични и упражнения за ладо – тонален усет. Пеене на солфежи и песни със съпровод.
	6


              IX клас

	№ по ред
	ТЕМА
	брой часове

	1.
	Мелодичен слух – натурален мажор и минор – интервалов състав. Хармоничен и мелодичен вид на минора – построяване, изпяване, отгатване. Мястото на хиатуса в хармоничен вид. Записване на кратки фрази.
	6

	2.
	Интервалов усет – упражнения с хармонични интервали и развиване на усет за многогласие. Солфежиране на леки двугласни солфежи.
	4

	3.
	Ритмика – ритмични групи – осмина с точка и шестнайсетина, четвъртина с точка и две шестнайсетини, триола, синкоп. Упражнения с  ритмични групи.
	4

	4.
	Записване на мелодични последования и диктовки в тоналности до един знак с изучената ритмика и изпяването им.
	4

	5.
	Съзвучие, акорд. Слухови упражнения и пеене на солфежи с акордов съпровод. Тризвучие, построяване и изпяване. Мажорно и минорно тризвучие – състав. Пеене на песен със съпровод.
	6

	6.
	Първо обръщение на тризвучието – състав, построяване и изпяване. Второ обръщение на тризвучието – състав, построяване и изпяване. Главни тризвучия – построяване и слухови упражнения. Пеене със съпровод и определянето им в мелодията.
	4

	7.
	Неравноделни размери – 5/16, 7/16, 9/16 и ритмични упражнения с тях. Заучаване на народни песни с тези размери.
	4

	8.
	Ритмични и интонационни упражнения в изучените размери и тоналности. Пеене със съпровод.
	4


V. ОЧАКВАНИ РЕЗУЛТАТИ ОТ ОБУЧЕНИЕТО
В края на учебния период учениците трябва да владеят основни дейности и правила за избор, обработка, използване на музикално-изразни средства /според място и възможности/ и могат да прилагат на практика получените теоретически и практически знания и умения за:
· усъвършенстване на мелодическия и хармоничен слух;
· точно интониране на мелодии с помощта на музикално – изразните средства;
· проява на правилен метро – ритмичен усет и точност на изпълнението;
· разширяване обема и трайността на музикалната памет;
· владеене на основни музикални дейности: възприемане, възпроизвеждане, творчески задачи;
VI. Използвана литература

1. Систематичен курс по солфеж – Иван Пеев
2. Начални солфежи – I – III част

3. Солфежи на народностна основа – Иван Пеев

4. Ритмични упражнения по солфеж – проф. Ас. Диамандиев

5. Хайдн, Моцарт и Бетовен – К. Попдимитров

6. Солфежи от стари майстори – К. Константинов и К. Попдимитров

7. Едногласни диктовки – проф. Пл. Арабов
8. Елементарна теория на музиката –  П. Хаджиев

9. Практически курс – Й. Чобанова

10. Елементарна теория на музиката –  П. Минчева, П. Попова

Авторски колектив:

НУМСИ „Проф. П. Владигеров” – град Бургас
Учебната програма е към учебния план от 2020 г.

